Összevesztünk!!! – PrezLee – a barna dobermann
Összevesztünk!!!
május 23, 2009 PrezLee Ontopic
Mondtam neki sok @*#&@*#&&@^&%@!#@^!#&%@#%&@!#(*& -t! Mert egy komisz disznó. Tényleg az! TUDJA, hogy nem szabad ennie a földről. Ó, de még mennyire tudja. Mégis minden alkalommal másodpercre nem vehetem le a szemem róla, mert máris képes felkapni valamit. Sajna oda ahova a rövid séták alkalmával viszem, valami idióták mindig elszórnak csontokat.
S akkor PrezLee itt mindig hosszú pórázon van. Elengedve, de lóg utána a madzag. Másképp nem bízom benne, és el se tudom kapni ha rossz fát tesz a tűzre. Így hosszú madzaggal, általában sikerül idejében elkapni és kiköpi amit bekapott. Na de ma, nem, ma pimaszul elropogtatta a csontokat, még a szájába is benyultam, erre még ő lett ideges. Na itt jött a fentebb említett cifrázás. Hű de ideges lettem rá. Nézze meg az ember! Ja azt is megkérdeztem tőle, hogy mégis MIT KÉPZEL MAGÁRÓL??? Majd gyorsan gyorsan tekintélyemet helyrehozandó pár ülsz fekszik gyakorlatokat elvégeztettem vele.
“Hihetetlen”… ilyenkor pattogva végzi a gyakorlatokat, úgy feküdt le, hogy porzott a hely tőle.
4 thoughts on “Összevesztünk!!!”
május 24, 2009 - 11:23
amugy azt hallottam hogy a csont nem jó a kutyának!
május 24, 2009 - 11:28
bizonyos csontok nem jók a kutyának. Például a csirke comb csont. Mert azok állítólag szálkásodnak.
A disznócsont se jó, meg a disznóhús mert az zsíros. Borjú, marhacsontot lehet adni.
Amúgy “természetileg” belegondolva, a kutya őse megette a vadászott állatot úgy mindenestől… belsőségek, bél, hús, csontok már kevésbé mivel amíg oda jutott már belakott, de tuti másnap elrágcsálta a csontokat is ha nem volt más.
Ez volna “normális” adni a kutyának is. Mert ugye a bélben, ott voltak az általában fűevő zsákmányállat által félig megemésztett “zöldségek”. Csak hússal, csak csonttal, nem lehet megadni neki mindent.
Na lényeg, én szoktam neki adni néha egy egy bazi nagy marhacsontot, olyankor pár órát jól elvan, sőt még pisilni is cibálnom kell… nem túl gyakran, jó is, hogy eszembe jutott, jövő héten beszerzek 😀
május 24, 2009 - 12:24
csak mert egy öreg ismerősöm azt mondta az ő kutyája csontot evett és a szilánkok átjuggatták a belét és nem tudtam mi a baja mig kiderült szal igen a szálkás szilánkos csontok nem tesznek jót neki
május 24, 2009 - 12:34
szerintem még attól is függ, hogy szokja meg a kutya… egy elkényeztetett PrezLeeféle városi eb minden szempontból kényesebb … Balázs kutyánk még a “tudományos kutyatartás” előtti ősidőkből származik, a 8 évével, sokáig mindenfélét kapott ami a konyhába megmaradt, kutyakaját ritkán látott, csak most öregkorában kapja ő is amit a többiek, és biza megevett ő mindenféle csontot. Soha semmi baja nem volt. Nem is lesz, mert az ő gyomra megszokta ezt a fajta kaját…
PrezLee ha “változatos” kaját kap, például a táp meg van toldva csirkehússal, lehet első nap hasmenést produkál… Balázs meg fittyet hány arra is, hogy a 3-4 napja elásott kajáját eszi meg, mert attól sincs semmi baja…
valahogy úgy érzem néha, hogy ez az egész kutyázásos mit szabad és mit nem, ez is már át van esve a ló túlsó oldalára, mint a modern gyereknevelés…
Bicikli és kocsi javítás :D